พระราชบัญญัติพระราชบัญญัติไพ่พุทธศักราช ๒๔๘๖ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔ สิงหาคมพุทธศักราช ๒๔๘๐และวันที่ ๑๖ ธันวาคมพุทธศักราช ๒๔๘๔)อาทิตย์ทิพอาภาปรีดี พนมยงค์ตราไว้ ณ วันที่ ๑๗ กันยายนพุทธศักราช ๒๔๘๖เป็นปีที่ ๑๐ในรัชกาลปัจจุบันโดยที่สภาผู้แทนราษฎรลงมติว่าสมควรปรับปรุงกฎหมายว่าด้วยไพ่ เพื่อให้รัดกุมและเหมาะสมยิ่งขึ้นจึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎรดังต่อไปนี้มาตรา๑ พระราชบัญญัตินี้ให้เรียกว่าพระราชบัญญัติไพ่ พุทธศักราช ๒๔๘๖มาตรา๒[๑]ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา๓ ให้ยกเลิกพระราชบัญญัติไพ่พุทธศักราช ๒๔๘๑ และพระราชบัญญัติไพ่ (ฉบับที่ ๒) พุทธศักราช ๒๔๘๒มาตรา๔ ในพระราชบัญญัตินี้ไพ่หมายความว่า ไพ่ซึ่งทำด้วยกระดาษหรือหนังหรือซึ่งทำด้วยวัตถุอื่นตามที่กำหนดในกฎกระทรวงนำไพ่เข้ามาหมายความว่า นำหรือยังให้นำเข้ามาในราชอาณาจักรซึ่งไพ่แต่ไม่หมายความรวมถึงการนำเข้ามาของผู้ควบคุมยานพาหนะตามหน้าที่ของผู้ขนส่งเจ้าพนักงานหมายความว่า เจ้าพนักงานซึ่งอธิบดีแต่งตั้งขึ้นเพื่อปฏิบัติการตามพระราชบัญญัตินี้อธิบดีหมายความว่า อธิบดีกรมสรรพสามิตมาตรา๕ห้ามมิให้ผู้ใดทำไพ่หรือนำไพ่เข้ามา เว้นแต่จะได้รับอนุญาตจากอธิบดีมาตรา๖ ไพ่ซึ่งกรมสรรพสามิตทำขึ้นนั้นห้ามมิให้ผู้ใดดัดแปลงแก้ไขหรือกระทำแก่ไพ่นั้นด้วยประการอื่นใดเพื่อขายอย่างไพ่มาตรา ๗[๒] ห้ามมิให้ผู้ใดขายไพ่เป็นการค้าเว้นแต่จะได้รับใบอนุญาตจากเจ้าพนักงานการออกใบอนุญาตผู้ขอต้องเสียค่าธรรมเนียมตามที่กำหนดในกฎกระทรวงไม่เกินหนึ่งร้อยบาทใบแทนใบอนุญาตฉบับละไม่เกินสิบบาท และใบอนุญาตนั้นให้มีอายุเพียงวันที่ ๓๑ ธันวาคมของปีที่ออกใบอนุญาตมาตรา ๘ห้ามมิให้ผู้ใดมีไพ่ไว้ในครอบครองเกินกว่าหนึ่งร้อยยี่สิบใบหรือขายไพ่ไม่ว่าจำนวนใด ๆ เว้นแต่ไพ่นั้นเป็นไพ่ซึ่งกรมสรรพสามิตทำขึ้นหรือเป็นไพ่ที่มีตราซึ่งกรมสรรพสามิตได้กำหนดขึ้นประทับอยู่มาตรา ๙ห้ามมิให้ผู้ใดขายหรือมีไว้เพื่อขายซึ่งไพ่ที่กระทำขึ้นโดยฝ่าฝืนมาตรา ๖มาตรา ๑๐[๓] ให้เรียกค่าธรรมเนียมสำหรับการประทับตราไพ่ตามอัตราที่กำหนดในกฎกระทรวงตามขนาดของไพ่และชนิดของวัตถุที่ทำไพ่นั้นขึ้นไม่เกินอัตราร้อยใบต่อสามสิบบาทมาตรา ๑๐ ทวิ[๔] ในกรณีนำไพ่เข้ามารัฐมนตรีจะประกาศกำหนดให้กรมศุลกากรเรียกเก็บค่าธรรมเนียมสำหรับการประทับตราไพ่เพื่อกรมสรรพสามิตก็ได้มาตรา๑๑ห้ามมิให้ผู้ใดมีไว้ในครอบครองซึ่งแม่พิมพ์สำหรับพิมพ์ไพ่เว้นแต่จะได้รับอนุญาตจากอธิบดีมาตรา ๑๒เพื่อที่จะดูว่าได้มีการปฏิบัติถูกต้องตามพระราชบัญญัติและกฎกระทรวงที่ออกตามพระราชบัญญัตินี้หรือไม่ให้เจ้าพนักงานมีอำนาจเข้าไปในสถานที่ใด ๆในเวลาระหว่างตั้งแต่พระอาทิตย์ขึ้นถึงพระอาทิตย์ตกเพื่อทำการตรวจค้นได้มาตรา ๑๓บุคคลผู้ได้รับอนุญาตให้กระทำการใด ๆ ตามพระราชบัญญัตินี้ ต้องปฏิบัติตามข้อกำหนดในกฎกระทรวงมาตรา ๑๔[๕] ผู้ใดฝ่าฝืนมาตรา ๕ต้องระวางโทษจำคุกไม่เกินสิบปีและปรับตามจำนวนไพ่ของกลางเป็นเงินสี่เท่าของราคาไพ่ที่กรมสรรพสามิตขายในประเภทเดียวกันแต่ในกรณีทำไพ่ต้องไม่ต่ำกว่าสองพันบาทมาตรา ๑๔ ทวิ[๖] ผู้ใดฝ่าฝืนมาตรา ๖ มาตรา ๘ หรือ มาตรา ๙ต้องระวางโทษจำคุกไม่เกินสามปีหรือปรับตามจำนวนไพ่ของกลางเป็นเงินสี่เท่าของราคาไพ่ที่กรมสรรพสามิตขายในประเภทเดียวกันแต่ต้องไม่ต่ำกว่าห้าร้อยบาทหรือทั้งจำทั้งปรับมาตรา ๑๔ ตรี[๗] ผู้ใดฝ่าฝืนมาตรา ๗ต้องระวางโทษจำคุกไม่เกินหนึ่งเดือน หรือปรับไม่เกินหนึ่งพันบาทหรือทั้งจำทั้งปรับมาตรา ๑๔ จัตวา[๘] ผู้ใดฝ่าฝืนมาตรา ๑๑ต้องระวางโทษจำคุกตั้งแต่หนึ่งปีถึงเจ็ดปี และปรับตั้งแต่สองพันบาทถึงห้าหมื่นบาทมาตรา ๑๕ผู้ใดซึ่งได้รับอนุญาตให้กระทำการใด ๆ ตามพระราชบัญญัตินี้ฝ่าฝืนหรือไม่ปฏิบัติตามข้อกำหนดในกฎกระทรวงมีความผิดต้องระวางโทษปรับไม่เกินสองร้อยบาทมาตรา ๑๖บรรดาไพ่และเครื่องมือที่ได้ใช้หรือมีไว้เพื่อใช้สำหรับกระทำความผิดตามพระราชบัญญัตินี้ให้ศาลมีอำนาจสั่งให้ริบได้มาตรา ๑๗ให้เจ้าพนักงานมีอำนาจสั่งงดใช้ใบอนุญาตที่ออกตามความในพระราชบัญญัตินี้ได้มีกำหนดเวลาไม่เกินหกเดือนเมื่อปรากฏว่าผู้รับอนุญาตกระทำผิดต่อพระราชบัญญัตินี้ หรือข้อกำหนดในกฎกระทรวงหรือกระทำผิดต่อข้อกำหนดในใบอนุญาตมาตรา ๑๘ในกรณีที่ผู้รับอนุญาตถูกสั่งงดใช้ใบอนุญาตตามความในมาตรา ๑๗ นั้นถ้าอธิบดีเห็นสมควรก็ให้มีอำนาจสั่งเพิกถอนใบอนุญาตเสียได้มาตรา ๑๙ให้รัฐมนตรีว่าการกระทรวงการคลังรักษาการตามพระราชบัญญัตินี้ และให้มีอำนาจออกกฎกระทรวงวางข้อกำหนดที่ผู้รับใบอนุญาตจะต้องปฏิบัติและกำหนดกิจการอื่นเพื่อปฏิบัติการตามพระราชบัญญัตินี้กฎกระทรวงนั้นเมื่อได้ประกาศในราชกิจจานุเบกษาแล้วให้ใช้บังคับได้ผู้รับสนองพระบรมราชโองการจอมพลป. พิบูลสงครามนายกรัฐมนตรีพระราชบัญญัติไพ่(ฉบับที่ ๒) พ.ศ. ๒๕๐๕[๙]มาตรา๒พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :-เหตุผลในการประกาศใช้พระราชบัญญัติฉบับนี้ คือเนื่องจากอัตราค่าธรรมเนียมสำหรับประทับตราไพ่และค่าธรรมเนียมการออกใบอนุญาตให้ขายไพ่ตามพระราชบัญญัติไพ่พุทธศักราช ๒๔๘๖ ไม่เหมาะสมกับค่าของเงินในปัจจุบันสมควรปรับปรุงให้สูงขึ้นและอัตราโทษซึ่งกำหนดไว้ในความผิดบางกรณียังเบาไป สมควรกำหนดอัตราโทษให้สูงขึ้นด้วยพระราชบัญญัติไพ่(ฉบับที่ ๓) พ.ศ. ๒๕๓๔[๑๐]มาตรา๒ พระราชบัญญัตินี้ให้ใช้บังคับตั้งแต่วันที่๑ มกราคม พ.ศ. ๒๕๓๕ เป็นต้นไปหมายเหตุ :-เหตุผลในการประกาศใช้พระราชบัญญัติฉบับนี้ คือเนื่องจากได้มีการปรับปรุงระบบภาษีอากรของประเทศให้เหมาะสมกับสภาวการณ์ทางเศรษฐกิจในปัจจุบันโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๓๐) พ.ศ. ๒๕๓๔ได้ยกเลิกภาษีการค้าและนำภาษีมูลค่าเพิ่มมาใช้แทนสมควรปรับปรุงการจัดเก็บค่าธรรมเนียมสำหรับการประทับตราไพ่เพื่อให้มีความสอดคล้องกับการจัดเก็บภาษีมูลค่าเพิ่มตามประมวลรัษฎากรดังกล่าวอีกทั้งเพื่อให้เกิดความสะดวกในการจัดเก็บจึงจำเป็นต้องตราพระราชบัญญัตินี้มีนาคม ๒๕๕๔ศรตม์/ปรับปรุงกุมภาพันธ์ ๒๕๕๖อุดมลักษณ์/ตรวจมิถุนายน ๒๕๕๖[๑] ราชกิจจานุเบกษาเล่ม ๖๐/ตอนที่ ๖๙/หน้า ๑๗๙๔/๒๘ ธันวาคม ๒๔๘๖[๒] มาตรา ๗แก้ไขเพิ่มเติมโดยพระราชบัญญัติไพ่ (ฉบับที่ ๒) พ.ศ. ๒๕๐๕[๓] มาตรา ๑๐แก้ไขเพิ่มเติมโดยพระราชบัญญัติไพ่ (ฉบับที่ ๒) พ.ศ. ๒๕๐๕[๔] มาตรา ๑๐ ทวิเพิ่มโดยพระราชบัญญัติไพ่ (ฉบับที่ ๓) พ.ศ. ๒๕๓๔[๕] มาตรา ๑๔แก้ไขเพิ่มเติมโดยพระราชบัญญัติไพ่ (ฉบับที่ ๒) พ.ศ. ๒๕๐๕[๖] มาตรา ๑๔ ทวิ เพิ่มโดยพระราชบัญญัติไพ่(ฉบับที่ ๒) พ.ศ. ๒๕๐๕[๗] มาตรา ๑๔ ตรีเพิ่มโดยพระราชบัญญัติไพ่ (ฉบับที่ ๒) พ.ศ. ๒๕๐๕[๘] มาตรา ๑๔ จัตวาเพิ่มโดยพระราชบัญญัติไพ่ (ฉบับที่ ๒) พ.ศ. ๒๕๐๕[๙] ราชกิจจานุเบกษาเล่ม ๗๙/ตอนที่ ๘๖/หน้า ๙๗๘/๑๘ กันยายน ๒๕๐๕[๑๐] ราชกิจจานุเบกษาเล่ม ๑๐๘/ตอนที่ ๒๐๑/ฉบับพิเศษ หน้า ๑๙๕/๒๑ พฤศจิกายน ๒๕๓๔